Numsa gee ongeveer R62 miljoen vir alliansieCosatu, ANC en SAKP Die vennote van die drieparty-alliansie, Cosatu, die ANC en die SAKP, het nagenoeg R62 miljoen van die vakbond Numsa ontvang, het die Sunday Independent berig. “Ons het ŉ berekening gedoen van Numsa se finansiële verslag vir die massademokratiese-bewegingstrukture, SAKP en ANC tussen 2003 en 2013,” het Karl Cloete, uitvoerende hoof van die National Union of Metalworkers of SA, gesê. “Dit beloop R61 970 500.” Die koerant berig dat Cosatu nagenoeg R54 miljoen in die betrokke periode ontvang het. Die ANC het R4 miljoen ontvang en SAKP meer as R1.8 miljoen. Daar is ook R1.7 miljoen aan Cosatu se politieke fonds bygedra. Numsa, Cosatu se grootste filiaal, het verlede jaar by sy spesiale kongres besluit om nie die ANC in die algemene verkiesing op 7 Mei 2014 te ondersteun nie. -SAPA